CELEX: 62015CN0273
Language: sl
Date: 2015-06-08 00:00:00
Title: Zadeva C-273/15: Predlog za sprejetje predhodne odločbe, ki ga je vložilo Augstākā tiesa (Latvija) 8. junija 2015 – ZS „Ezernieki“/Lauku atbalsta dienests

10.8.2015   
            
            
               SL
            
            
               Uradni list Evropske unije
            
            
               C 262/10
            
         Predlog za sprejetje predhodne odločbe, ki ga je vložilo Augstākā tiesa (Latvija) 8. junija 2015 – ZS „Ezernieki“/Lauku atbalsta dienests
   (Zadeva C-273/15)
   (2015/C 262/14)
   Jezik postopka: latvijščina
   
      Predložitveno sodišče
   
   Augstākā tiesa
   
      Stranki v postopku v glavni stvari
   
   
      Tožeča stranka: ZS „Ezernieki“
   
      Tožena stranka: Lauku atbalsta dienests
   
      Vprašanja za predhodno odločanje
   
   
               1.
            
            
               Ali je uporaba pravnih posledic, določenih v členu 71(2) Uredbe št. 817/2004 (1) v povezavi s kmetijsko okoljsko podporo, dodeljeno delu površine, ki je bila prvotno prijavljena, in v zvezi s katero so bili v petih letih izpolnjeni pogoji za njeno pridobitev, v skladu s ciljem uredb št. 1257/99 (2) in 817/2004 ter načelom sorazmernosti?
            
         
               2.
            
            
               Ali je treba člen 17 Listine Evropske unije o temeljnih pravicah v povezavi z njenim členom 52 razlagati tako, da je uporaba pravnih posledic, določenih v členu 71(2) Uredbe št. 817/2004 v zvezi s kmetijsko okoljsko podporo, dodeljeno delu površine, ki je bila prvotno prijavljena, in v zvezi s katero so bili v petih letih izpolnjeni pogoji za njeno pridobitev, v skladu z njima?
            
         
               3.
            
            
               Ali je treba člen 52 Listine Evropske unije o temeljnih pravicah razlagati tako, da omogoča, da se opusti uporaba pravnih posledic, ki se v skladu z Uredbo in predpisi, ki jih je sprejela država članica na podlagi navedene uredbe, šteje za obvezno, če v konkretnem primeru obstajajo nekatere posebne okoliščine, iz katerih je mogoče razbrati, da bi bilo zadevno omejitev mogoče šteti za nesorazmerno?
            
         
               4.
            
            
               Ali je treba z vidika cilja uredb št. 1257/99 in 817/2004 in omejitev teh predpisov s poljem proste presoje, ki ga imajo države članice, dopustiti, da sodišče, ki vsebinsko obravnava zadevo, ne uporabi v celoti člena 84 odredbe sveta ministrov št. 295 z dne 23. marca 2010, „Odredba o dodelitvi, upravljanju in nadzoru nad državno podporo in podporo Evropske unije za razvoj podeželja, namenjeno izboljšanju kmetijske in naravne krajine“, ki je določba, ki ureja vračilo pomoči, če bi uporaba te določbe v konkretnih okoliščinah lahko bila v nasprotju z načelom sorazmernosti, kakor se razlaga v sodnem sistemu države članice?
            
         
      (1)  Uredba Komisije (ES) št. 817/2004 z dne 29. aprila 2004 o podrobnih pravilih za uporabo Uredbe Sveta (ES) št. 1257/1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (UL L 153, posebna izdaja v slovenščini, poglavje 3, zvezek 46, str. 87).
   
      (2)  Uredba Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb (UL L 160, posebna izdaja v slovenščini, poglavje 3, zvezek 25, str. 391).